SL
6.2.2023
Uradni list Evropske unije
C 45/19
— poleg tega organu ESMA naloži plačilo odškodnine za škodo, nastalo tožečima strankama zaradi nesklenitve pogodbe v višini 3 500 000 EUR za prvi dve leti izvajanja pogodbe.
V primeru podaljšanja pogodbe, kot je posebej določeno, tožeči stranki zahtevata dodaten znesek za celotno trajanje pogodbe, ki temelji na letnem znesku 1 750 000 EUR, od katerega se odšteje vsak znesek, ki bi sicer ustrezal bruto marži v posebnih pogodbah, ki bi jih izvajali tožeči stranki kot pogodbenici, ki sta se uvrstili na drugo mesto v kaskadi, pri čemer so vsi zgoraj navedeni zneski obrestovani; — podredno, če bi Splošno sodišče ugotovilo, da tožeči stranki nista upravičeni do povrnitve popolne odškodnine za škodo, nastalo zaradi nezakonitih izpodbijanih odločitev organa ESMA, tožeči stranki zahtevata odškodnino iz naslova izgubljene priložnosti v višini 400 000 EUR skupaj z obrestmi; — organu ESMA naloži plačilo pravnih stroškov tožečih strank ter drugih stroškov, nastalih v zvezi s to tožbo, tudi če je ta zavrnjena.
Tožbena razloga in bistvene trditve Tožeči stranki v utemeljitev tožbe navajata dva razloga. 1.
Prvi tožbeni razlog: domnevna kršitev finančne uredbe (1) in razpisnih pogojev, in sicer cena, ki jo je ponudil pogodbenik, ki se je uvrstil na prvo mesto v kaskadi, je neobičajno nizka/specifična, saj so cene profilov nižje od zakonsko določene minimalne plače v Nemčiji in Grčiji.
Iz istih razlogov tožeči stranki trdita, da so bili kršeni razpisni pogoji ter načeli transparentnosti in dobrega upravljanja. 2.
Drugi tožbeni razlog: kršitev obveznosti obrazložitve in pravice do učinkovitega pravnega sredstva ter bistvena kršitev postopka. — Prvi del drugega tožbenega razloga za razglasitev ničnosti: kršitev obveznosti obrazložitve, nezadostna obrazložitev; — Drugi del drugega tožbenega razloga za razglasitev ničnosti: kršitev načela pravice do učinkovitega pravnega sredstva in bistvena kršitev postopka.
(1)
Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št.
1296/2013, (EU) št.
1301/2013, (EU) št.
1303/2013, (EU) št.
1304/2013, (EU) št.
1309/2013, (EU) št.
1316/2013, (EU) št.
223/2014, (EU) št.
283/2014 in Sklepa št.
541/2014/EU ter razveljavitvi Uredbe (EU, Euratom) št.
966/2012 (UL 2018, L 193, str. 1).
Tožba, vložena 7. decembra 2022 – Sboarina/Parlament (Zadeva T-761/22) (2023/C 45/28) Jezik postopka: italijanščina Stranki Tožeča stranka: Gabriele Sboarina (Verona, Italija) (zastopnik: M. Paniz, odvetnik) Tožena stranka: Evropski parlament
Predlogi Tožeča stranka Splošnemu sodišču predlaga, naj: — razglasi za ničen ukrep „Sprememba določitve pravice do starostne pokojnine nekdanjega italijanskega poslanca Evropskega parlamenta“, vsebovan v dopisu generalnega direktorata Evropskega parlamenta za finance z dne 21. septembra 2022, prejetem 28. oktobra 2022, katerega predmet je „Ponovna določitev pravice do starostne pokojnine na podlagi Odločbe št.
150 Ufficio di Presidenza della Camera dei deputati (urad predsedstva poslanske zbornice, Italija) z dne 3. marca 2022“, ki je bil vročen tožeči stranki, in vsekakor razglasi ničnost ponovne določitve in ponovnega izračuna doživljenjske pokojnine, ki jo tožeči stranki izplačuje Evropski parlament, in vsak drug predhodni, nadaljnji in/ali poznejši akt;